| **Ulysses Simpson Grant** |
| --- |
| 18-asis JAV prezidentas |
|  |
| Gimė | 1822 m. balandžio 27 d.Jungtinės Amerikos Valstijos Point Plesantas, Ohajas, JAV |
| Mirė | 1885 m. liepos 23 d. (63 metai)Jungtinės Amerikos Valstijos Viltonas, Niujorko valstija, JAV |
| 18-asis JAV prezidentas |
| Ėjo pareigas | 1869 m. kovo 4 d. – 1877 m. kovo 4 d. |
| Ankstesnis | Andrew Johnson |
| Vėlesnis | Rutherford B. Hayes |
|  |
| Partija | JAV respublikonų partija |
|  |
|  **Vikiteka** | Ulysses S. Grant |
| Parašas |
|  |

**Ulisas Grantas** (angl. *Ulysses S. Grant*, 1822 m. balandžio 27 d. – 1885 m. liepos 23 d.) – vyriausias Sąjungos kariuomenės vadas (JAV pilietinio karo metu) (1864-1869 metais) ir aštuonioliktasis Jungtinių Amerikos Valstijų prezidentas, ėjęs pareigas 1869-1877 metais.

Būdamas 17-kos metų amžiaus, Grantas įstojo į Jungtinių Valstijų karo akademiją. 1846 metai, praėjus trejiems metams po karo akademijos baigimo, Ulisas, jau turėdamas leitenanto laipsnį, dalyvavo JAV-Meksikos kare, vadovaujamas generolų Vinfyldo Skoto ir būsimo prezidento Zakarijaus Teiloro. 1848 metais pasibaigus JAV-Meksikos karui, Grantas liko kariuomenėje, tačiau 1854 metais staiga atsistatydino. Tolimesniais metais Grantas dirbo nekilnojamo turto agentu, inžinieriumi. Prasidėjus JAV pilietiniam karui Grantas nusprendė prisijungti prie Šiaurės pajėgų.

1861 metais prezidento Abraomo Linkolno paskirtas savanorių brigados generolu, Grantas jau kitais metais pasiekė pirmąsias dideles Sąjungos pergales, užimdamas Henry ir Donelson fortus Tenesyje. Grantą nustebino Konfederatų puolimas Šailo mūšyje, tačiau Granto vadovaujamos pajėgos vis dėlto išplėšė pergalę. Tačiau nepaisant to, didelis aukų skaičius sukėlė visuomenės pasipiktinimą. Tačiau po ilgos kampanijos ir jos pradžioje patirtų keleto pralaimėjimų, Granto 1863 metų pergalė Viksburge ir apgultos Sąjungos armijos išlaisvinimas Čatanugoje padėjo jam pelnyti agresyviausio ir sėkmingiausio Linkolno generolo reputaciją. 1864 metais Grantą paskyrus vyriausiuoju Sąjungos kariuomenės vadu, jis įgyvendino suderintą strategiją, pagal kurią tuo pat metu buvo puolami ir sunaikinami Pietų armijos daliniai ir jų ekonominiai ištekliai, išlaikę pajėgas. 1865 metais, po sėkmingo sekinanamojo karo prieš konfederatus, Grantas priėmė konfederacijos generolo Roberto Ly pasidavimą.

Išpopuliarėjęs dėl Sąjungos armijos pergalės pilietiniame kare, Grantas 1868 metais buvo išrinktas Jungtinių Amerikos Valstijų prezidentu ir perrinktas antrajai kadencijai 1872 metais. Grantas buvo pirmasis JAV prezidentas per pastaruosius 40 metų (po Endriu Džeksono) dirbęs prezidentu pilnas dvi kadencijas. Prezidentavimo laikotarpiu Grantas vadovavo Rekonstrukcijai. Grantas pietuose įtvirtino galingą Respublikonų partijos vaidmenį, taip įtempdamas santykius tarp Šiaurės ir buvusių konfederatų. Prezidento Granto administracija buvo suteršta skandalų, kartais nepotizmo. Naujadaras *Grantizmas* buvo sukurtas aprašyti politinę korupciją.

1877 metais Grantas turėjo užleisti prezidento postą. 1880 metais jis nesėkmingai bandė būti iškeltas kandidatu į prezidentus trečiajai kadencijai. Tais pačiais nmetais nesąžiningas investuotojas nuskurdino Grantą.
Būdamas ant mirties slenksčio Ulisas Grantas parašė savo Memuarus, kurie buvo labai populiarūs veteranų, visuomenės ir kritikų tarpe. 1884 metais Grantas sužinojo, kad serga mirtinu gerklės vėžiu. Praėjus dviem dienoms po to, kai jis baigė rašyti savo memuarus, Grantas mirė, eidamas 64-uosius metus. Prezidentiniai istorikai dažniausiai laiko Grantą vienu blogiausių JAV prezidentų dėl jo korupcijos toleravimo. Tačiau pastaraisiais metais Granto reputacija kai kurių mokslininkų, kurie yra sužavėti dėl Granto paramos pilietinėms afroamerikiečių teisėms, tarpe pagerėjo.

Šaltiniai
---------

1. ↑  See Skidmore (2005); Bunting (2004), Scaturro (1998), Smith (2001) and Simpson (1998); List of presidential rankings. Historians rank the 42 men who have held the office. Archyvuota kopija 2013-01-21 iš Wayback Machine projekto. AP via MSNBC. msn.com. Last visited February 16, 2009.


| Politinis postas |
| --- |
| Prieš tai:**Andrew Johnson** | **JAV prezidentas**1869-1877 | Po to:**Rutherford B. Hayes** |

|  |  |  |  |  |
| --- | --- | --- | --- | --- |
| 

| Ž • A • RJungtinės Amerikos Valstijos JAV prezidentai Jungtinės Amerikos Valstijos |
| --- |
|  |
| 
Džordžas Vašingtonas **·**  Džonas Adamsas **·**  Tomas Džefersonas **·**  Džeimsas Medisonas **·**  Džeimsas Monro **·**  Džonas Kvinsis Adamsas **·**  Endriu Džeksonas **·**  Martinas Van Burenas **·**  Viljamas Henris Harisonas **·**  Džonas Taileris **·**  Džeimsas N. Polkas **·**  Zakarijus Teiloras **·**  Milardas Filmoras **·**  Franklinas Pyrsas **·**  Džeimsas Bukananas **·**  Abraomas Linkolnas **·**  Endriu Džonsonas **·**  Ulisas S. Grantas **·**  Ruterfordas B. Hajesas **·**  Džeimsas A. Garfyldas **·**  Česteris A. Arturas **·**  Gruveris Klyvlendas **·**  Bendžaminas Harisonas **·**  Gruveris Klyvlendas **·**  Viljamas Makinlis **·**  Teodoras Ruzveltas **·**  Viljamas Hovardas Taftas **·**  Vudrou Vilsonas **·**  Vorenas G. Hardingas **·**  Kelvinas Kūlidžas **·**  Herbertas Huveris **·**  Franklinas D. Ruzveltas **·**  Haris S. Trumenas **·**  Dvaitas D. Eizenhaueris **·**  Džonas F. Kenedis **·**  Lindonas Džonsonas **·**  Ričardas Niksonas **·**  Džeraldas Fordas **·**  Džimis Karteris **·**  Ronaldas Reiganas **·**  Džordžas Herbertas Bušas **·**  Bilas Klintonas **·**  Džordžas V. Bušas **·**  Barakas Obama **·**  Donaldas Trampas **·**  Džo Baidenas | JAV prezidento emblema |

 |